Публикувана на Петък, 05 Май 2017 01:44
По данни и прогнози на Националния институт по метеорология и хидрология на БАН (НИМХ-БАН) водните нива на повечето реки са се понижавали или са останали без съществени изменения. В резултат от работата на хидротехнически съоръжения е регистрирано повишение от +18 см на р. Врана при хидрометричен пункт – с. Надарево (Черноморски басейн). Водните количества на почти всички наблюдавани реки в страната са около и над праговете за средни води.
Дунавски басейн: Регистрирани са колебания от -24 см до +8 см;
Черноморски басейн: Регистрирани са колебания от -6 см до +18 см;
Източнобеломорски басейн: Регистрирани са колебания от -12 см до +10 см;
Западнобеломорски басейн: Регистрирани са колебания от -5 см до +12 см.
Дунавски басейн: Днес речните нива в басейна ще се понижават или ще останат без съществени изменения. Вследствие на валежи в следобедно-вечерните часове на 5 и на 6 май ще има повишения на водните нива във водосборите на реките Тополовец, Войнишка, Видбол, Арчар, Лом, Цибрица, Огоста, Искър, Вит, Осъм, Янтра и Черни Лом. Значителни повишенията се очакват в сутрешните часове на 6 май във водосборите на реките Лом, Цибрица, Искър (в средното и долното течение на основната река и във водосбора на притока й р. Гостиля), Вит, Осъм (долно течение) и Янтра (в горното и средното течение на основната река и във водосборите на притоците й р. Лефеджа и р. Росица). Водните количества ще бъдат под праговете за внимание.
Моделът за водосбора на р. Искър прогнозира: На 4, 5 и 6 май водните количества ще бъдат около и над средно многогодишните стойности. Днес нивата на реките във водосбора ще останат без съществени изменения. От следобедните часове на 5 и 6 май в резултат на валежи ще има повишение на водните нива на реките във водосборите на: над яз. Панчарево, р. Владайска, р. Лесновска, р. Малък Искър, р. Златна Панега и р. Гостиля. По-значително ще бъде покачването на водното ниво в долното течение на основната река. Водните количества ще бъдат под праговете за внимание.
Моделът за водосбора на р. Янтра прогнозира: Прогнозираните водни количества за 4, 5 и 6 май ще бъдат около и над средно многогодишните стойности. Днес речните нива във водосбора на р. Янтра ще останат без съществени изменения. На 6 май в резултат на валежи се очакват значителни повишения в горното течение на основната река и във водосбора на притока й р. Росица. Водните количества ще бъдат под праговете за внимание.
Моделът за водосбора на р. Русенски Лом прогнозира: Водните количества в долното течение на реката на 4, 5, 6 и 7 май ще бъдат над средно многогодишните стойности. Днес и утре нивата във водосбора ще останат без съществени изменения. В периода 6-8 май се очакват повишения на нивата във водосбора на р. Черни Лом и в основната река. Водните количества ще бъдат под праговете за внимание.
Черноморски басейн: Днес и през следващите два дни речните нива в басейна ще се понижават или ще останат без съществени изменения. През нощта на 6 май и през деня в резултат на валежи са възможни краткотрайни повишения в южночерноморските реки. Водните количества ще бъдат под праговете за внимание.
Източнобеломорски басейн: Днес водните нива на реките в басейна ще се понижават или ще останат без съществени изменения. Повишения ще има на 5 и 6 май във водосборите на реките Тунджа (в горното и средното течение), Марица (в горното и средното течение на основната река и във водосборите на родопските и старопланинските й притоци) и на Арда (в горното и средното й течение). В сутрешните часове на 6 май са възможни по-значителни повишения в горното течение на река Тунджа.
Западнобеломорски басейн: Днес речните нива в басейна ще се понижават или ще останат без изменение. Вследствие на валежи са възможни повишения на водните нива на 5 и 6 май във водосборите на реките Места и Струма.
На 4 май 2017 г. опасни метеорологични явления в страната не се очакват.
Сумата от наличните в тях завирени обеми към 3 май 2017 г. е 4 304,5 млн. куб. м и представлява 66,3% от сумата на общите им обеми.
питейно-битово водоснабдяване – 82,2% от общия им обем; напояване – 56,0% от общия им обем; енергетика – 70,6% от общия им обем.
Tags: Речните нива ще останат без съществени изменения